Johan Kitti

Johan Gustav Nikolaus Kitti (š. njuhčâmáánu 24. peeivi 1974) lii sämmilâš musikkár já taaidâr Käresavonist Ruotâ peln. Kitti lii uásálistám Sámi Grand Prix -kiišton kuttii, vittii kišto lávlumuásán já ohtii juoigâmuásán. Täin sun lii vuáittám lávlumuási kuohtii: iivij 2004 já 2006. Ton lasseen sun lii sannim já nuottim ive 2013 lávlumuási vyeittee Melina Kuhmus pitá.

 Karrieer 
Kitti lii uásálistám Sámi Grand Prix -kiišton kuttii. Sun lii sannim já nuottim puoh pittáid, moiguin sun lii uásálistám kiišton. Ton lasseen sun lii sannim já nuottim ive 2013 lávlumuási vyeittee Melina Kuhmus pitá. Sun lii meid uásálistám kištofinalân tuámárin ive 2007.

Vuossâmuu keerdi sun uásálistij ive 2004 Sámi Grand Prix -kiišton, mii lâi meid vuossâmuš kerdi ko Kitti láávlui julgâlávt. Sun láávlui pitá Eŋgelat lávllodit, mon sun lâi meid sannim já nuottim. Kitti vuoitij pittáin ive 2004 lávlumuási.

Sun uásálistij meid čuávuváá ive kišto lávlumuásán, taan keerdi oovtâst Siv Hermansenáin. Suoi lávloin pitá Násttážan, mut iävá vuáittám.

Ive 2006 Kitti uásálistij oppeet duon kišto lávlumuásán, taan keerdi oovtâst uárbimpelijnis Ellen Sara Bæhráin. Suoi lávloin pitá Luđiin muitalan já vuoittijn.

Čuávuváá ive Kitti já Tiina Sanila láin ive 2007 Riddu Riđđu uáiviartistin.

 Diskografia 
 Studioalbumeh 
 2006 – Dovddut
 2010 – Luohte Goaikanasat
 2013 – Min ráhkis sálmmat
 2017 – Min ráhkis sálmmat 2

 Singleh 
 2016 – Gullet buori sága
 2017 – Dolla
 2017 – Iđedis árrat
 2017 – Niehku

Nurâldâhskiäruh
Kittist láá pitáh meid čuávuváin skiäruin:

 2004 – Sámi Grand Prix 2004, pittáin Eŋgelat lávllodit
 2005 – Sámi Grand Prix 2005, pittáin Násttážan oovtâst Siv Hermansenáin
 2006 – Sámi Grand Prix 2006, pittáin Luđiin muitalan oovtâst Ellen Sara Bæhráin
 2008 – Ima ipmašat, pittáin Sihkkelastin
 2010 – Sámi Grand Prix 2010, pittáin Ogen-Ante Nils-Ovlla
 2011 – Sámi Grand Prix 2011, pittáin De moddjá oovtâst Merethe Kuhmusijn

 Käldeeh 

Luokka:Sämmiliih musikkáreh
Luokka:Sámi Grand Prix -kišto lávlumuási vyeitteeh